WCD hnuaia thawktute leh Serchhip DEF te training,"1196/2024-2025 Dated Serchhip, the 16 th July, 2024: District Hub for Empowerment of Women (DHEW) in an buatsaih100-Day Special Awareness Campaign under Sankalp kal zelah vawiin khan WCD hnuaia thawktute leh Serchhip DEF te tan Capacity Building on 3 New Criminal Laws tih chu SP Conference hall ah neih a ni. Khuallian Pu MS Dawngkima, SP, Serchhip chuan thusawiin, WCD Serchhip leh DEF Serchhip ten training hun an buatsaih thei chu lawmawm a tih thu sawi a. Criminal law thar chungchang hi office, zirlai leh mipui nawlpuia zirtirna nei turin sawrkarin ruahmanna a siam chu District chhungah hma lak chhoh a nih zel tur thu te; dan thar pathum te hi mipui awlsamna tur te, tuartu (victim) ngaihtuah ran chung leh pawikhawihtu a phu ang ngeia hremna pekna tur a ni tlangpui a ni, a ti a. SP chuan hlawk taka training turin kalkhawmte a fuih a ni. Master Trainer Inspector Lalnunmawia, RO, SP Office Serchhip chuan dan thar pathum- BNS, BNSS leh BNA chungchang a zirtir a. Mission Shakti chungchangah Pu Lalvensanga DMC, DHEW chuan kalkhawmte a zirtir thung a ni. He hun hi Pu James Lalremliana, District Coordinator, Poshan Abhiyan chuan a kaihruai a. Women & Child Development, Serchhip District hnuai a thawktu hrang hrang DPO Office,  ICDS, One Stop Centre, District Child Protection Office, Shakti Sadan staff te leh DEF Serchhip te an tel a. Pi Sarah Lalbiakliani, Gender Specialist DHEW Serchhip chuan lawmthu sawiin hun a khar a ni. Attachment Loading attachment...",Dated: 16 th Jul 24 3:28 PM,https://dipr.mizoram.gov.in/post/wcd-hnuaia-thawktute-leh-serchhip-def-te-training